ᱵᱷᱞᱟᱫᱤᱢᱤᱨ ᱯᱩᱛᱤᱱ

ᱵᱷᱞᱟᱫᱤᱢᱤᱨ ᱵᱷᱞᱟᱫᱤᱢᱤᱨᱳᱵᱷᱤᱪ ᱯᱩᱛᱤᱱ  (ᱡᱟᱱᱟᱢ- ᱗ ᱚᱠᱴᱚᱵᱚᱨ ᱑᱙᱕᱒ ᱥᱟ.ᱦᱤᱛ) ᱫᱚ ᱢᱤᱫ ᱨᱟᱡᱽᱟ.ᱨᱤᱭᱟ. ᱟᱨ ᱤᱱᱴᱮᱞᱤᱡᱮᱱᱥ ᱚᱯᱷᱤᱥᱚᱨ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱝ ᱟᱡ ᱫᱚ ᱨᱩᱥᱤᱭᱟ ᱫᱤᱥᱚᱢ ᱨᱤᱱ ᱫᱤᱥᱚᱢ ᱜᱚᱝᱠᱮ ᱯᱚᱫᱽᱨᱮ ᱒᱐᱑᱒ ᱥᱟᱞ ᱠᱷᱚᱱ ᱢᱮᱱᱟᱜ ᱟᱠᱟᱫᱮᱭᱟ ᱾
ᱱᱚᱶᱟ ᱢᱟᱬᱟᱝ ᱑᱙᱙᱙ ᱠᱷᱚᱱ ᱒᱐᱐᱘ ᱦᱟ.ᱵᱤᱡ ᱦᱚᱸ ᱱᱚᱶᱟ ᱫᱤᱥᱚᱢ ᱨᱤᱱ ᱫᱤᱥᱚᱢ ᱜᱚᱝᱠᱮ ᱠᱤᱱ ᱛᱟᱦᱮᱸ ᱠᱟᱱᱟ ᱾ 

ᱯᱩᱛᱤᱱ ᱫᱚ ᱞᱮᱱᱤᱱᱜᱨᱟᱰ (ᱱᱤᱛᱚᱝ ᱥᱮᱸᱴ ᱯᱤᱴᱚᱨᱵᱚᱨᱜᱽ) ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱑᱙᱗᱕ ᱥᱟ.ᱦᱤᱛ ᱨᱮ  ᱞᱮᱱᱤᱱᱜᱨᱟᱰ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱥᱚᱱᱮᱨ (BA) ᱠᱟ.ᱱᱩᱱ ᱯᱚᱲᱦᱚᱱ ᱥᱟ.ᱛ ᱞᱮᱫᱟᱭ ᱾ ᱯᱩᱠᱤᱱ ᱫᱚ KGB ᱵᱤᱫᱮᱥᱤ ᱤᱱᱴᱮᱞᱤᱡᱮᱱᱥ ᱚᱯᱷᱤᱥᱚᱨ ᱞᱮᱛᱟᱛᱮ ᱑᱕ ᱵᱚᱪᱷᱚᱨ ᱛᱟᱦᱮᱸ ᱠᱟᱱᱟᱭ ᱟᱨ ᱞᱤᱣᱴᱮᱱᱟᱱᱴ ᱠᱳᱞᱳᱱᱮᱞ (Lieutenant Colonel) ᱯᱚᱫᱽ ᱦᱟ.ᱵᱤᱡ ᱵᱟᱦᱟᱞ ᱞᱮᱫᱮᱭᱟᱠᱚ, ᱤᱱᱟ. ᱛᱟᱭᱚᱢ ᱑᱙᱙᱑ ᱥᱟᱞᱨᱮ ᱪᱟ.ᱠᱨᱤ ᱵᱟ.ᱜᱤ ᱠᱟᱛᱮ ᱥᱮᱸᱴᱯᱤᱴᱚᱨᱵᱚᱨᱜᱽ ᱠᱷᱚᱱ ᱨᱟᱡᱽᱟ.ᱨᱤ ᱡᱤᱭᱚᱱ ᱮᱛᱚᱦᱚᱵ ᱞᱮᱫᱟᱭ ᱾ ᱛᱟᱭᱚᱢ ᱑᱙᱙᱖ ᱥᱟᱞᱨᱮ ᱢᱳᱥᱠᱳᱣ ᱦᱮᱡ ᱞᱮᱱᱟᱭ ᱾

 ᱟᱬᱜᱟᱛ ᱡᱤᱭᱚᱱ 
 ᱵᱷᱞᱟᱫᱤᱢᱤᱨ ᱵᱷᱞᱟᱫᱤᱢᱤᱨᱳᱵᱷᱤᱪ ᱯᱩᱛᱤᱱ  ᱫᱚ ᱗ ᱚᱠᱴᱚᱵᱚᱨ ᱑᱙᱕᱒ ᱥᱟ.ᱦᱤᱛ,  ᱞᱮᱱᱤᱱᱜᱨᱟᱰ,ᱥᱳᱵᱷᱤᱭᱮᱛ ᱭᱩᱱᱤᱭᱚᱱ (ᱱᱤᱛᱚᱝ ᱥᱮᱸᱴ ᱯᱤᱴᱚᱨᱵᱚᱨᱜᱽ) ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱫᱚ (ᱟᱯᱟᱛ)  ᱵᱷᱞᱟᱫᱤᱢᱤᱨ ᱥᱯᱤᱨᱤᱰᱳᱱᱳᱵᱷᱤᱪ ᱯᱤᱛᱤᱱ  (᱑᱙᱑᱑--᱑᱙᱙᱙) ᱟᱨ (ᱟᱭᱳ) ᱢᱟᱨᱤᱭᱟ  ᱤᱵᱷᱟᱱᱳᱵᱷᱱᱟ  (ᱯᱟ.ᱦᱤᱞ//née ᱥᱮᱞᱳᱢᱳᱵᱷᱟ ᱑᱙᱑᱑--᱑᱙᱙᱘) ᱛᱤᱠᱤᱱᱨᱤᱱ ᱦᱩᱰᱤᱧ ᱦᱚᱯᱚᱱ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱵᱟᱵᱟ ᱫᱚ ᱥᱳᱵᱷᱤᱭᱮᱛ ᱱᱟᱵᱷᱤ ᱨᱮ ᱑᱙᱓᱐ ᱥᱟᱞᱨᱮ ᱠᱟ.ᱢᱤ ᱮᱦᱚᱵ ᱞᱮᱫᱟᱭ ᱟᱨ ᱟᱭᱳ ᱫᱚ ᱠᱟ.ᱨᱠᱷᱟᱱᱟ ᱠᱟ.ᱢᱤᱭᱟ. ᱛᱟᱦᱮᱸ ᱠᱟᱱᱟᱭ ᱾ ᱯᱩᱛᱤᱱ ᱟᱡ ᱡᱟᱱᱟᱢᱚᱜ ᱢᱟᱬᱟᱝ ᱵᱟᱨᱭᱟ ᱵᱷᱟᱭᱟᱫᱽ ᱵᱷᱤᱠᱴᱚᱨ (Viktor) ᱟᱨ ᱟᱞᱵᱚᱨᱴ ( Albert) ᱛᱟᱦᱮᱸ ᱠᱟᱱᱟᱠᱤᱱ, ᱵᱷᱤᱠᱴᱚᱨ ᱫᱚ ᱫᱚᱥᱟᱨ ᱡᱮᱜᱮᱛ ᱞᱟ.ᱲᱦᱟ.ᱭ ᱚᱠᱛᱮ ᱰᱤᱯᱛᱷᱮᱨᱤᱭᱟ ᱟᱡᱟᱨᱛᱮ ᱜᱩᱨ ᱮᱱᱟᱭ ᱟᱨ ᱟᱞᱵᱚᱨᱴ ᱫᱚ ᱵᱟᱞᱮ-ᱜᱤᱫᱟ.ᱨ ᱨᱮᱜᱮᱭ ᱱᱟᱥ ᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱚᱱᱟ ᱪᱟ.ᱠᱨᱤ ᱠᱷᱚᱱ ᱵᱩᱫᱞᱤ ᱠᱟᱛᱮᱱ ᱑᱙᱔᱒ ᱥᱟᱞ ᱠᱷᱚᱱ ᱫᱚ ᱞᱮᱛᱟᱲ ᱟᱨᱢᱤ ᱯᱷᱟ.ᱫᱽ ᱨᱮᱭ ᱡᱚᱭᱮᱱ ᱞᱮᱫᱟ ᱾
 ᱱᱤᱡᱚᱨ ᱡᱤᱭᱚᱱ 
 ᱜᱷᱟᱨᱚᱸᱡᱽ 

ᱯᱩᱛᱤᱱ ᱫᱚ ᱒᱘ ᱡᱩᱞᱟᱭ ᱑᱙᱘᱓ ᱥᱟ.ᱦᱤᱛᱨᱮ ᱞᱭᱩᱰᱢᱤᱞᱟ ᱥᱠᱨᱮᱵᱽᱱᱮᱵᱷᱟ (Lyudmila Shkrebneva) ᱥᱟᱶᱮ ᱵᱟᱯᱞᱟ ᱞᱮᱱᱟ, ᱤᱱᱟ. ᱛᱟᱭᱚᱢ ᱑᱙᱘᱕ ᱠᱷᱚᱱ ᱑᱙᱙0 ᱦᱟ.ᱵᱤᱡ ᱥᱟᱢᱟᱝ ᱡᱚᱨᱢᱟᱱᱤ ᱨᱮ ᱢᱤᱫ ᱴᱷᱮᱱ ᱡᱤᱭᱚᱱᱠᱤᱱ ᱠᱷᱟᱱᱰᱟᱣ ᱞᱮᱜ-ᱟ ᱾ ᱟ.ᱠᱤᱱᱨᱤᱱ ᱫᱚ ᱵᱟᱨᱭᱟ ᱠᱩᱲᱤ ᱜᱤᱫᱟ.ᱨ, ᱢᱤᱫ ᱫᱚ ᱢᱟᱨᱤᱭᱟ ᱯᱩᱛᱤᱱᱟ ᱱᱩᱭ ᱫᱚ ᱒᱘ ᱮᱯᱨᱤᱞ ᱑᱙᱘᱕ ᱥᱟᱞ,ᱞᱮᱱᱤᱱᱜᱨᱟᱰ ᱨᱮ ᱡᱟᱱᱟᱢ ᱟᱠᱟᱱᱟᱭ ᱟᱨᱢᱤᱫ ᱫᱚ ᱭᱮᱠᱟᱛᱮᱨᱤᱱᱟ ᱯᱩᱛᱤᱱᱟ (Yekaterina Putina) ᱱᱩᱭ ᱫᱚ ᱓᱑ ᱚᱜᱚᱥᱴ ᱑᱙᱘᱖ ᱥᱟᱞ,ᱥᱟᱢᱟᱝ ᱡᱚᱨᱢᱟᱱᱤ ᱨᱮᱭᱟᱜ ᱰᱨᱮᱥᱰᱮᱱ (:en:Dresden) ᱨᱮ ᱡᱟᱱᱟᱢ ᱟᱠᱟᱱᱟᱭ ᱾
ᱵᱟᱨᱦᱮ ᱡᱚᱱᱚᱲ
ᱥᱟᱹᱠᱷᱭᱟᱹᱛ